**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO savivaldybės turto investavimo ir**

**UŽDAROSIOS AKCINĖS BENDROVĖS „MOLĖTŲ VANDUO“ įstatinio kapitalo didinimo ir mažinimo**

2018 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, 3 dalies 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2, 4 dalimis ir 23 straipsnio 1 dalimi, Lietuvos Respublikos akcinių bendrovių įstatymo 20 straipsnio 1 dalies 17, 18 punktais, 45 straipsnio 1, 2, 5 ir 7 dalimis, 49 straipsnio 2 dalimi, 50 straipsnio 1 dalimi, 52 straipsnio 1 dalimi, 2 dalies 1 punktu, 3 dalies 2 punktu, įgyvendindama Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, atsižvelgdama į Molėtų rajono savivaldybės administracijos direktoriaus 2018 m. kovo 21 d. įsakymą Nr. B6-210 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ ir 2018 m. rugpjūčio 20 d. įsakymą Nr. B6-684 „Dėl pasiūlymo investuoti Molėtų rajono savivaldybės turtą ir sprendimo projekto teikimo“, į uždarosios akcinės bendrovės „Auditas ir konsultacijos“ atliktas turto vertinimo ataskaitas Nr. 389/2707 (MOL):17 - 389/2708 (MOL):17, Nr. 389/2713 (MOL):17 - 389/2717 (MOL):17, Nr. 389/2729 (MOL):18 - 389/2738 (MOL):18, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos 2018 m. birželio 28 d. raštą Nr. (9.15)D2-2115 „Dėl išvadų pateikimo“ bei į uždarosios akcinės bendrovės „Molėtų vanduo“ 2018 m. kovo 19 d. raštą Nr. IS-43 „Dėl turto perdavimo“,

Molėtų rajono savivaldybės taryba nusprendžia:

1. Investuoti ir kaip turtinį įnašą perduoti uždarajai akcinei bendrovei „Molėtų vanduo“ Molėtų rajono savivaldybei nuosavybės teise priklausantį nekilnojamąjį turtą (pagal priedą), kurio bendra įsigijimo vertė – 589 995,55 euro, likutinė vertė 2018 m. rugpjūčio 1 d. – 342 287,06 euro, nepriklausomo turto vertintojo nustatyta rinkos vertė – 395 100,0 eurų.

2. Padidinti uždarosios akcinės bendrovės „Molėtų vanduo“ įstatinį kapitalą 395 100,0 (trimis šimtais devyniasdešimt penkiais tūkstančiais vienu šimtu) eurų išleidžiant 1 362 414 (vieną milijoną tris šimtus šešiasdešimt du tūkstančius keturis šimtus keturiolika) paprastųjų vardinių akcijų, kurių kiekviena – 0,29 euro (dvidešimt devynių euro centų) nominalios vertės. Akcijų emisijos kaina lygi jų nominaliai vertei. Visos išleistos naujos akcijos priklauso Molėtų rajono savivaldybei.

3. Sumažinti uždarosios akcinės bendrovės „Molėtų vanduo“ įstatinį kapitalą 310 547 (trimis šimtais dešimt tūkstančių penkiais šimtais keturiasdešimt septyniais) eurais, kad būtų panaikinti bendrovės balanse įrašyti nuostoliai, anuliuojant 1 070 852 (vieną milijoną septyniasdešimt tūkstančių aštuonis šimtus penkiasdešimt dvi) Molėtų rajono savivaldybei priklausančias paprastąsias vardines 0,29 euro (dvidešimt devynių euro centų) nominalios vertės akcijas.

4. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, Molėtų rajono savivaldybės vardu pasirašyti dokumentus, reikalingus naujai išleidžiamų akcijų įsigijimui.

5. Pavesti uždarosios akcinės bendrovės „Molėtų vanduo“ direktoriui Stasiui Stukui:

5.1. parengti įstatų naują redakciją ir pateikti tvirtinti Molėtų rajono savivaldybės tarybai;

5.2. per 10 d. nuo sprendimo priėmimo dienos pateikti šį sprendimą Juridinių asmenų registro tvarkytojui.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras